यूरोपीय अंतरिक्ष अभिकरण
यूरोपीय अंतरिक्ष अभिकरण (European Space Agency या ESA; ASE; ) 22 सदस्य देशों का अंतर सरकारी संघठन है जिसका उद्देश्य अंतरिक्ष अन्वेषण है। इसकी स्थापना 1975 में पेरिस में मुख्यालय स्थापित करने के साथ हुई। वर्ष 2018 के अनुसार ईसा के विश्वभर में सदस्यों की संख्ह्या 2200 के लगभग है। वर्ष 2021 के अनुसार ईसा का वार्षिक बजट €6.5 करोड़ है।
अंतरिक्ष अन्वेषण
अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बिच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।